02/07/2014 | Administración LocalMunicipal
Cedeira
Convocatoria e bases bolsa traballo xefe brigada prevención defensa contra incendios forestais

ANUNCIO Convocatoria e bases específicas para a formación dunha bolsa de traballo para a contratación laboral temporal dun xefe de brigada de prevención e defensa contra incendios forestais. Por resolución da Alcaldía núm.159, de data 24 de xuño de 2014, acordouse aprobar a convocatoria e as Bases específicas para a formación dunha bolsa de traballo para a contratación laboral temporal dun xefe de brigada de prevención e defensa contra incendios forestais. BASES ESPECÍFICAS PARA A FORMACIÓN DUNHA BOLSA DE TRABALLO PARA A CONTRATACIÓN LABORAL TEMPORAL DUN XEFE DE BRIGADA DE PREVENCIÓN E DEFENSA CONTRA INCENDIOS FORESTAIS 1.–OBXECTO DA CONVOCATORIA. Esta convocatoria ten por obxecto regular a formación dunha bolsa de traballo para a contratación laboral temporal de xefe de brigada de prevención e defensa contra incendios forestais.2.–FINANCIACIÓN DA CONTRATACIÓN. Actuacións contempladas no convenio de colaboración entre este concello e a Consellería do Medio Rural e do Mar en materia de vixilancia e defensa contra os incendios forestais.3.–DURACIÓN DOS CONTRATOS. Segundo se estableza en cada contrato de conformidade coas necesidades do Concello de Cedeira ou co convenio de colaboración entre este concello e a Consellería do Medio Rural e do Mar en materia de vixilancia e defensa contra os incendios forestais.4.–SISTEMA DE PROVISIÓN. Concurso-oposición.5.–MODALIDADE DE CONTRATACIÓN. Contrato laboral temporal de duración determinada, por obra ou servizo determinado, regulado no R. D. 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratación de duración determinada.6.–RETRIBUCIÓNS. As correspondentes segundo a Táboa salarial do persoal laboral do Concello de Cedeira para o exercicio económico en vigor.8.–XORNADA LABORAL. Será a tempo completo cos descansos establecidos na lei. Con plena dispoñibilidade, incluíndo nela os traballos en domingos, festivos e festas locais, así como as quendas de noite necesarias.9.–REQUISITOS DOS ASPIRANTES. Os aspirantes para participar no presente proceso deberán reunir os seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, cónxugue dun español ou dun nacional dun Estado membro da Unión Europea non separado de dereito, ou extranxeiro con residencia legal en España. b) Ter cumpridos 16 anos de idade. c) Estar en posesión dalgunha das seguintes titulacións: Enxeñeiro de Montes, Enxeñeiro Técnico Forestal, técnico superior en xestión e organización de recursos naturais paisaxísticos, técnico en traballos forestais e conservación do medio natural ou formación profesional equivalente. d) Non padecer enfermidade nin estar afectado por limitación física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. Declaración xurada das condicións físicas do aspirante, conforme ao modelo do Anexo III que acompaña a solicitude. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado, mediante expediente disciplinario, do servicio á Administración do Estado, Comunidade Autónoma ou ás Entidades Locais, nin atoparse inhabilitado para o exercicio de funcións públicas. g) Estar en posesión de permiso de conducir B. A persoa seleccionada deberá presentar certificado médico ou certificado de aptitude expedido por mutua autorizada acreditativo de non padecer enfermidade nin defecto físico que impida o desempeño das funcións propias do posto de xefe de brigada de prevención e defensa contra incendios forestais antes da súa alta na Seguridade Social. A persoa seleccionada deberá realizar un curso teórico-práctico de formación sobre prevención e defensa contra incendios forestais de 16 horas que será impartido por persoal competente na materia. Este curso será obrigatorio aínda que a persoa seleccionada xa o recibise en anos anteriores.8.–PRESENTACIÓN DE SOLICITUDES. As solicitudes formalizaránse no modelo de instancia que se adxunta (anexo II) e deberá xuntárselle a seguinte documentación: 1. Fotocopia do DNI.2. Xustificante de pago da taxa de 30 €, según o disposto na Ordenanza municipal 2.6, reguladora da taxa pola participación en procesos selectivos, no artigo 5.1. 3. Permiso de conduir B.4. Fotocopia compulsada da titulación esixida.5. Fotocopia compulsada da acreditación dos méritos alegados.6. Declaración xurada das condicións físicas do aspirante, modelo do anexo III. A presentación de solicitudes poderá facerse no Rexistro Xeral do Concello de Cedeira ou na forma determinada polo artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O prazo de presentación de solicitudes será de 8 días naturais, contados desde o seguinte ao da publicación do anuncio da convocatoria no BOP.9.–ADMISIÓN DE ASPIRANTES. Rematado o prazo de presentación de instancias, por Resolución de Alcaldía se aprobará a lista provisional de admitidos/as e excluído/as, que se publicará no Taboleiro de Anuncios do Concello e na páxina web municipal e outorgando un prazo de 10 días hábiles para correcións ou emenda de defectos. De non existir persoas excluídas, aprobarase con carácter definitivo a lista de admitidos. Transcorrido o prazo de reclamacións, deberá tomarse novo acordo estimándoas ou desestimándoas con publicación da lista definitiva no taboleiro de anuncios do Concello e na páxina web municipal.10.–COMISIÓN SELECIONADORA. A Comisión seleccionadora estará composta por un presidente, un secretario e tres vogais nomeados por Resolución de Alcaldía de conformidade co artigo 60 da Lei 7/2007, do Estatuto Básico do Empregado Público.11.–CRITERIOS DE SELECCIÓN. A) FASE DE OPOSICIÓN: puntuación máxima 10 puntos. A fase de oposición consistirá na realización dun único exercicio que constará de dúas partes: 1.1.ª parte: proba física de carácter obrigatorio e eliminatorio. A súa cualificación será apto/ non apto e só se permite un intento. Emprégase un banco de 40 cm de altura para homes e 33 cm para mulleres, no que se subirá e baixará a razón de 90 movementos por minuto (22,5 veces/minuto) durante un período de cinco minutos. O ritmo márcase cun metrónomo. Unha vez finalizado este este tempo a persoa que realizou o exercicio repousará quince segundos e unha vez finalizados tomaráselle o pulso (no pulso e no colo, contando as súas pulsacións durante outros quince segundos). Necesitarase unha báscula para obter o peso dos/as candidatos/as. Cos datos obtidos, idade, peso e pulsacións, pasarase as táboas que se acompañan e determinarase a capacidade aeróbica (anexo I), sendo necesario para ser apto obter como mínimo 40 puntos. Os candidatos que superen a proba física, realizarán a proba teórica.2. 2.ª parte: examen tipo test de 40 preguntas con catro posibles respostas das que unha soa será verdadeira relacionadas cos temas do anexo. O tempo máximo para a realización deste exercicio será de cincuenta minutos. Cada resposta correcta puntuarase con 0,25 puntos, e as respostas erradas penalizarán con 0,05 puntos e as respostas en branco non penalizarán. O exercicio se valorará cun máximo de 10 puntos, sendo o mínimo de 5 puntos. B) FASE DE CONCURSO: puntuación máxima 5 puntos.1. EXPERIENCIA PROFESIONAL: puntuación máxima 3 puntos. a) Experiencia profesional en traballos como xefe de brigada contra incendios forestais en administracións públicas: 0,20 puntos por mes, cun máximo por este concepto de 2 puntos. b) Experiencia profesional en traballos como xefe de brigada contra incendios forestais en empresas públicas ou privadas do sector: 0,10 puntos por mes, cun máximo por este concepto de 1 punto. Cando o contrato sexa a media xornada ou superior contabilizarase como si fose xornada completa. Si o contrato fose inferior a media xornada non se valorará. 2. FORMACIÓN: Puntuación máxima 1,5 puntos. a) Por cursos relacionados coas funcións a desempeñar de entre 20 e 50 horas: 0,20 puntos/curso. b) Por cursos relacionados coas funcións a desempeñar de máis de 50 a 100 horas: 0,30 puntos/curso. c) Por cursos relacionados coas funcións a desempeñar de máis de 100 horas: 0,50 puntos/curso.3. COÑECEMENTO DA LINGUA GALEGA: puntuación máxima 0,5 puntos. Por estar en posesión de titulación acreditativa do Celga 2: 0,30 puntos. Por estar en posesión de titulación acreditativa do Celga 3: 0,40 puntos. Por estar en posesión de titulación acreditativa do Celga 4 ou superior: 0,50 puntos. Os méritos alegados acreditaránse mediante documentos orixinais ou copias compulsadas. Debe aportarse certificado de vida laboral acompañada de copias compulsadas dos contratos de traballos. Os puntos obtidos na fase de concurso, sendo a puntuación máxima a otorgar nesta fase de 5 puntos, sumaranse á puntuación obtida na fase de oposición aos efectos de establecer a orde definitiva para formación da bolsa de traballo. De producirse empate na puntuación, a orde de desempate será a seguinte: 1. Persoa que obtivese o mellor índice de capacidade aeróbica.2. Puntuación obtida na 2.ª parte do exercicio da fase de oposición.3. Puntuación obtida no apartado 1 da fase de concurso.4. Puntuación obtida no apartado 2 da fase de concurso.5. Puntuación obtida no apartado 3 da fase de concurso.12.–FORMACIÓN DA BOLSA DE TRABALLO. Cos aspirantes aprobados formarase unha bolsa de traballo segundo a orde de puntuación obtida para contratacións laborais temporais de acordo coas seguintes normas: 1.–Os chamamentos aos aspirantes. Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefónicamente. Neste suposto, a/o empregada/o pública que as realice fará constar mediante dilixencia a súa realización, e se tiveron ou non resposta. Antes da sinatura as persoas seleccionadas deberán presentar certificado médico ou certificado de aptitude expedido por mutua autorizada acreditativo de non padecer enfermidade nin defecto físico que impida o desempeño das funcións propias do posto de xefe de brigada de prevención e defensa contra incendios forestais antes da súa alta na Seguridade Social.2.–Situación na bolsa de traballo.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.2. Os integrantes da Bolsa de Traballo que, sendo convocados para facer efectiva a contratación ou nomeamento segundo o disposto na base 12.1, non se presentaran ou renunciaran a esta sen xustificación suficiente, perderán os seus dereitos quedando excluídos da lista. A mesma consecuencia terá a renuncia á continuidade no desempeño dun posto de traballo.3.–Nomeamentos e cesamentos. Poderán realizarse contratacións laborais temporais para o desempeño de postos de traballo para sustitución de persoal con dereito a reserva do posto por motivo de ILT, e sexa imprescindible a contratación para a correcta prestación do servizo, o cal deberá quedar debidamente acreditado no expediente. Previo á contratación deberá solicitarse informe de existencia de crédito á Intervención Municipal. Unha vez comparecera o aspirante chamado segundo a orde da Bolsa de Traballo, o Sr. Alcalde por Resolución procederá a súa contratación para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente.4.–Extinción da bolsa de traballo. A bolsa de traballo formada como consecuencia do proceso selectivo que regulan estas bases extinguirase unha vez transcorridos un ano a contar desde a data da súa aprobación, podendo ser obxecto de prórroga por causas debidamente xustificadas e motivadas.13.–PUBLICIDADE. A publicidade de tódolos actos relativos a este procedemento farase públicos a través do taboleiro de anuncios e da páxina web do Concello. No BOP publicarase anuncio comprensivo do acordo de aprobación da convocatoria, do prazo de presentación de solicitudes e do lugar no que poderán obterse as bases do proceso selectivo. No taboleiro de anuncios e na páxina web do Concello e sede electrónica publicaranse as bases íntegras do proceso selectivo e os resultados do proceso de selección.13.–RÉXIME XURÍDICO APLICABLE. En todo o non previsto expresamente nas presentes bases, serán de aplicación as bases xerais para a contratación de persoal laboral temporal do Concello de Cedeira, aprobadas na sesión plenaria do día 17 de abril de 1997, e publicadas no Boletín Oficial da Provincia número 110, de 15 de maio de 1997, o Real Decreto Lexislativo 1/1995, de 24 de marzo, polo que se aproba o texto refundido da Lei do Estatuto dos Traballadores, e demais normas de aplicación. En Cedeira, 24 de xuño de 2014 O alcalde D. Luis RubidoRamonde ANEXO I TEMARIO: Tema 1.–A Constitución Española de 1978. Principios xerais. A organización territorial do Estado Español na Constitución Española de 1978. Tema 2.–O Réxime Local Español: principios constitucionais e regulación xurídica. Relacións entre Entes Territoriais. A Autonomía Local. Tema 3.–O municipio: concepto e elementos. O termo municipal. A poboación: competencias municipais. Coñecemento do municipio de Cedeira. Tema 4.–Lei 3/2007, do 9 de abril, de prevención e defensa contra os incendios forestais de Galicia (modificada pola Lei 7/2012, do 28 de xuño, de montes de Galicia). Tema 5.–Orde do 13 de marzo de 2009 sobre aprobación dos plans de prevención e defensa contra os incendios forestais de Galicia. Tema 6.–O Plan de Prevención e Defensa Contra os Incendios Forestais de Galicia (PLADIGA). Tema 7.–Orde do 31 de xullo de 2007 pola que se establecen os criterios para a xestión da biomasa vexetal. Tema 8.–Orde do 18 de abril do 2007 pola que se zonifica o territorio con base no risco espacial de incendio forestal. Tema 9.–A defensa contra incendios forestais en Galicia. Os distritos forestais. A rede de radio. Os sistemas de comuniciacións. A transmisión de datos dun lume. Tema 10.–Lume forestal e o seu comportamento. O ataque directo e indirecto. Os tendidos de mangueira. Coordinación do binomio cuadrilla-vehículo autobomba. A dirección de extinción. Tema 11.–Sistemas de detección e comuniciación. Extinción de incencios forestais: técnicas de extinción, primeiro ataque e ataque ampliado, o contralume. Retardantes. Medios, vehículos, maquinaria e aeronaves na extinción de incendios. A coordinación de medios aéreos. Tema 12.–Prevención. Accións sobre o territorio. Infraestructuras defensivas. Accións sobre a poboación. Tema 13.–Seguridade e prevención de riscos. A seguridade persoal e a prevención de accidentes. PROBA FÍSICA: proba do banco CUADRO A CUADRO B ANEXO II MODELO DE SOLICITUDE D./dona: ______________________________________________, con DNI n.º ______________, con enderezo __________________________________________________, C. P. _____________, localidade __________________________________, teléfono _____________________ EXPÓN: Que tendo coñecemento da convocatoria publicada por este Concello para a contratación laboral temporal para a brigada de prevención de incendios forestais. Que reúne todas e cada unha das condicións esixidas nas bases da convocatoria sinalada. Apórtase a tal efecto a seguinte documentación cotexada: – Fotocopia D. N. I. – Fotocopia do permiso de conducir B – Fotocopia da titulación esixida – Declaración xurada das condicións físicas do aspirante, modelo do anexo III – Documentación acreditativa dos méritos alegados: _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ Polo exposto, SOLICITA: Ser admitido/a no correspondente proceso selectivo referido Cedeira, _____de ________________ de 2014 Asinado.: –––––––––––––––––––––––––––– SR. ALCALDE DO CONCELLO DE CEDEIRA ANEXO III D./dona ________________________________________________________________, con D. N. I. n.º ____________________ con domicilio a efectos de notificación en____________________________________________________________________ DECLARA baixo xuramento: – Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. – Non estar incurso en causa de incapacidade ou incompatibilidade que determine a lexislación vixente. – Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. Cedeira, a _____ de _________________ de 2014. Asdo.: ____________________________________